**รูปแบบบทความฉบับสมบูรณ์ (Full Paper)**

**การประชุมวิชาการและนำเสนอผลงานวิจัยระดับชาติ ราชธานีวิชาการครั้งที่ 4**

**31 พฤษภาคม 2562**

1. **รูปแบบ**
   1. **กระดาษ** ขนาดกระดาษ A4
   2. **ความยาวของบทความ** อยู่ในช่วง 4 – 10 หน้ากระดาษ
   3. **หัวกระดาษ และท้ายกระดาษ** ยึดตามไฟล์ต้นฉบับนี้
   4. **ระยะขอบ**

ริมขอบกระดาษด้านบน (Top Margin) 2.54 ซม. ( 1 นิ้ว )

ริมขอบกระดาษด้านล่าง (Bottom Margin) 2.54 ซม. ( 1 นิ้ว )

ริมขอบกระดาษด้านซ้าย (Left Margin) 2.54 ซม. ( 1 นิ้ว )

ริมขอบกระดาษด้านขวา (Right Margin) 2.54 ซม. ( 1 นิ้ว )

* 1. **รูปแบบตัวอักษร** แบบตัวอักษรใช้ TH SarabunPSK 16 ทั้งบทความ ใช้ขนาดตัวอักษร 16 ยกเว้น หัวข้อชื่อเรื่อง ใช้ขนาดตัวอักษร 18
  2. **การย่อหน้า** ส่วนเนื้อหา ย่อหน้า 1 tab (1.25 ซม.) จัดข้อความกระจายชิดขอบ (Thai Distributed)

1. **การตรวจสอบก่อนการส่งบทความ**

ผู้ที่ส่งบทความต้องส่งทั้งในรูปแบบของ MS Word และ pdf ขอความกรุณาผู้เขียนบทความทำการทดสอบปรินท์บทความจากไฟล์ที่ท่านจะทำการจัดส่งพร้อมตรวจเช็คความสมบูรณ์ของไฟล์ ความสมบูรณ์ของเนื้อหารวมถึงความชัดเจนของตัวหนังสือ รูปภาพ ตาราง และสมการก่อนที่จะส่งไฟล์ให้กับผู้จัดงาน ทั้งนี้จะถือว่าความสมบูรณ์ของบทความเป็นความรับผิดชอบโดยตรงของผู้เขียนบทความและกรรมการขอสงวนสิทธิ์ในการไม่ตอบรับบทความที่ไม่สมบูรณ์

1. **ผู้เขียนบทความที่เป็นนักศึกษา ส่งบทความเพื่อประกอบการจบการศึกษา**

ผู้ที่ส่งบทความกรุณาทบทวนชื่อบทความวิจัย ทั้งภาษาไทยและภาษาอังกฤษ ชื่อ-สกุลผู้เขียนบทความ รวมทั้งต้นสังกัดให้ชัดเจน เพื่อสามารถนำไปยื่นเรื่องจบการศึกษาได้อย่างถูกต้องตามที่สถาบันศึกษาที่ผู้ส่งบทความสังกัดตั้งเงื่อนไขไว้

1. **กรณีบทความภาษาอังกฤษ**

หากผู้เขียนเลือกภาษาอังกฤษในการเขียนบทความ กรุณาเขียนโดยใช้รูปแบบในต้นแบบ (template) นี้เป็นหลัก

1. **ตัวอย่างบทความ ดังแสดง**

**คำแนะนำในการจัดทำบทความสำหรับการประชุมวิชาการและนำเสนอผลงานวิจัยระดับชาติ**

**ราชธานีวิชาการ ครั้งที่ 4**

**RTUNC2019 The 4th National Conference**

**ชื่อ-สกุลผู้เขียน1 , ชื่อ-สกุลผู้เขียน2 และ ชื่อ-สกุลผู้เขียน3**

1ชื่อภาควิชาหรือหน่วยงาน คณะ และสถาบันของผู้เขียนคนที่ 1 หมายเลขโทรศัพท์ e-mail

2ชื่อภาควิชาหรือหน่วยงาน คณะ และสถาบันของผู้เขียนคนที่ 2 หมายเลขโทรศัพท์ e-mail

3ชื่อภาควิชาหรือหน่วยงาน คณะ และสถาบันของผู้เขียนคนที่ 3 หมายเลขโทรศัพท์ e-mail

**บทคัดย่อ**

การเขียนบทคัดย่อภาษาไทย ใช้แบบอักษร TH SarabunPSK 16 และมีการจัดรูปแบบการพิมพ์ให้ชิดขอบทั้ง 2 ด้าน (Thai Distributed บทคัดย่อควรมีความยาวระหว่าง 150 ถึง 300 คำ โดยสรุปประเด็นที่สำคัญของบทความไว้อย่างกระชับ ครอบคลุมหัวข้อต่างๆ อย่างครบถ้วน และบทคัดย่อทั้งภาษาไทยและภาษาอังกฤษต้องมีเนื้อหารวมกันอยู่ภายใน 1 หน้ากระดาษ A4 เท่านั้น

**คำสำคัญ:** 3-5 **คำ** **เช่น** รูปแบบบทความ ขนาดตัวอักษร รูปแบบอักษร

**Abstract**

การเขียนบทคัดย่อภาษาอังกฤษ ใช้แบบอักษร TH SarabunPSK 16 และมีการจัดรูปแบบการพิมพ์ให้ชิดขอบทั้ง 2 ด้าน (Thai Distributed บทคัดย่อควรมีความยาวระหว่าง 150 ถึง 300 คำ โดยสรุปประเด็นที่สำคัญของบทความไว้อย่างกระชับ ครอบคลุมหัวข้อต่างๆ อย่างครบถ้วน และเนื้อความต้องถูกต้องตามหลักไวยากรณ์

**Keywords:** 3-5 keywords must be given

**1. บทนำ**

ต้นแบบ (template) จัดเตรียมได้โดยใช้ทั้งโปรแกรม Ms Word 2007 และ Ms Word 2003 และบันทึกอยู่ในรูปของไฟล์ต้นแบบนามสกุล .docx และ .doc เพื่อให้ผู้เขียนบทความนำไปใช้ และทราบถึงรูปแบบ (format) ต่างๆ ที่ใช้ในการจัดทำบทความต้นฉบับ โดยส่วนประกอบต่างๆ ของบทความจะต้องมีลักษณะที่เหมือนกัน เพื่อให้เอกสารประกอบ การประชุมเป็นไปในทางเดียวกัน และเพื่อความเป็นระเบียบเรียบร้อย

บทความจะต้องประกอบด้วยส่วนต่างๆ ตามลำดับต่อไปนี้ คือ ส่วนนำ ประกอบด้วย ชื่อเรื่องภาษาไทย ชื่อเรื่องภาษาอังกฤษ ชื่อผู้เขียนบทความ ชื่อหน่วยงานหรือสถาบันของผู้เขียน ที่อยู่ E-mail บทคัดย่อภาษาไทย คำสำคัญ บทคัดย่อภาษาอังกฤษ และคำสำคัญภาษาอังกฤษ ในส่วนเนื้อเรื่องแบ่งออกเป็น 2 ประเภทตามลักษณะของบทความ ดังนี้

1. บทความวิจัย เนื้อเรื่อง ควรประกอบด้วย บทนำ วัตถุประสงค์ในการศึกษา/การวิจัย สมมติฐานในการศึกษา/การวิจัย (ถ้ามี) เอกสารและงานวิจัยที่เกี่ยวข้อง วิธีดำเนินการศึกษา/การวิจัย ผลการศึกษา/การวิจัย สรุปผลการศึกษา/การวิจัย อภิปรายผลการศึกษา/การวิจัย ข้อเสนอแนะ กิตติกรรมประกาศ (ถ้ามี) เอกสารอ้างอิง

2. บทความทางวิชาการ เนื้อเรื่อง ประกอบด้วย ความนำ/บทนำ วัตถุประสงค์ของบทความ เนื้อเรื่อง/เนื้อหาของบทความ บทสรุป เอกสารอ้างอิง

**2. ผลการวิจัย**

การเขียนผลการวิจัย หรือผลการทดลอง หรือผลการศึกษา ในบทความนั้น เทียบกับรายงานฉบับสมบูรณ์ คือ บทที่ 4 ซึ่งควรเสนอผลอย่างชัดเจน ตรงประเด็น เป็นผลที่ค้นพบ โดยลำดับตามหัวข้อที่ศึกษา พร้อมการอภิปรายผล หากผลการทดลองเป็นตาราง ให้อภิปรายตารางนั้นด้วย ใช้แบบอักษรTH SarabunPSK 16 และมีการจัดรูปแบบการพิมพ์ให้ชิดขอบทั้ง 2 ด้าน (Thai Distributed) รวมถึงไม่ต้องมีการเว้นบรรทัดระหว่างย่อหน้า (ไม่ต้องเคาะบรรทัดเมื่อขึ้นย่อหน้าใหม่)

**2.1 การจัดหน้ากระดาษ**

บทความที่เสนอที่จะใช้ภาษาไทยเป็นหลัก (และอาจจะมีคำภาษาอังกฤษแทรกได้) ตามรูปแบบที่กำหนด ขนาดของบทความจะอยู่ในพื้นที่ของกระดาษ A4 พิมพ์แนวตั้ง (portrait) โดยตั้งค่าหน้ากระดาษ (page setup) ทุกด้านให้มีระยะขอบ (margins) ด้านละ 1 นิ้วเท่ากันทั้งหมด และความยาวของบทความ (รวมหน้าบทคัดย่อ) ไม่ควรเกิน 8 หน้า

ทั้งนี้ต้นแบบนี้จะบอกรายละเอียดของรูปแบบของบทความที่ถูกต้อง เช่น ขนาดของกรอบ ความกว้างของคอลัมน์ ระยะห่างระหว่างบรรทัด และรูปแบบของตัวอักษร ห้ามปรับเปลี่ยนให้ต่างไปจากที่ระบุ กรุณาระลึกเสมอว่าบทความของท่านจะถูกนำไปรวมกับบทความอื่นๆ ในเอกสารประกอบการประชุม ไม่ใช่เอกสารที่พิมพ์เดี่ยวๆ ดังนั้นบทความทั้งหมดควรที่จะต้องอยู่ในรูปแบบเดียวกัน และขอความกรุณาอย่าขยายขนาดระยะห่างระหว่างบรรทัดเมื่อจะขึ้นย่อหน้าใหม่

การลำดับหัวข้อในเนื้อเรื่องให้ใส่เลขกำกับ โดยให้บทนำเป็นหัวข้อหมายเลข 1 และหากมีการแบ่งหัวข้อย่อย ก็ให้ใช้เลขระบบทศนิยมกำกับหัวข้อย่อย เช่น 2.1, 2.1.1 เป็น

**2.2 ขนาดตัวอักษรและการเว้นระยะ**

**2.2.1 ขนาดตัวอักษร**

ตัวอักษรที่ใช้ในการจัดทำบทความนี้คือ “TH SarabunPSK” สำหรับชื่อเรื่องบทความ ให้ใช้ตัวอักษรแบบหนาขนาด 18 จุด (points) ชื่อผู้เขียนบทความ ใช้ตัวอักษรแบบหนาขนาด 16 จุด ชื่อหน่วยงานหรือสถาบันของผู้เขียน และที่อยู่ E-mail ใช้ตัวอักษรแบบธรรมดาขนาด 14 จุด ชื่อหัวข้อหลัก (เช่น 1., 2.) หัวข้อย่อย (เช่น 1.1, 1.2, …) หรือหัวข้อย่อย (เช่น 1.1.1, 1.1.2, …) ใช้ตัวอักษรแบบหนาขนาด 16 จุด บทคัดย่อและเนื้อความต่างๆ ใช้ตัวอักษรแบบธรรมดาขนาด 16 จุด รายละเอียดดังแสดงในตารางที่ 1

ตารางที่ 1 รายละเอียดรูปแบบตัวอักษรสำหรับการจัดทำบทความต้นฉบับ

|  |  |  |  |
| --- | --- | --- | --- |
| **องค์ประกอบ** | **ตัวอักษร** | **รูปแบบอักษร** | **ขนาดอักษร (จุด)** |
| ชื่อเรื่องบทความ | TH SarabunPSK | หนา | 18 |
| ชื่อผู้เขียน | TH SarabunPSK | ธรรมดา | 16 |
| ชื่อหน่วยงานหรือสถาบันของผู้เขียน  และที่อยู่ E-mail | TH SarabunPSK | ธรรมดา | 14 |
| หัวเรื่อง 1 (1.,2.,..) | TH SarabunPSK | หนา | 16 |

ตารางที่ 1 (ต่อ)

|  |  |  |  |
| --- | --- | --- | --- |
| **องค์ประกอบ** | **ตัวอักษร** | **รูปแบบอักษร** | **ขนาดอักษร (จุด)** |
| หัวเรื่อง 2 (1.1,1.2,..) | TH SarabunPSK | หนา | 16 |
| หัวเรื่อง 3 (1.1.1, …) | TH SarabunPSK | หนา | 16 |
| เนื้อหาและบทคัดย่อ | TH SarabunPSK | ธรรมดา | 16 |
| คำอธิบายรูป | TH SarabunPSK | ธรรมดา | 16 |
| คำอธิบายตาราง | TH SarabunPSK | ธรรมดา | 16 |
| ตัวแปรในสมการ \*\* | \*\* | \*\* | \*\* |
| เอกสารอ้างอิง | TH SarabunPSK | ธรรมดา | 16 |

\*\* จัดทำโดยการใช้ MathType/ Ms Equation Object 3.0 ดูรายละเอียดเพิ่มเติมในหัวข้อที่ 2.5

**2.2.2 การเว้นระยะ**

เนื้อเรื่องในแต่ละบรรทัดให้จัดเรียงชิดซ้ายและขวาอย่างสวยงามโดยตั้งค่าการกระจายแบบไทย (Thai Distributed)

การเว้นระยะระหว่างบรรทัดสำหรับหัวเรื่อง 1 เช่น 1. และ 2. จะใช้ขนาดระยะ 16 จุด

การเว้นระยะระหว่างบรรทัดสำหรับหัวเรื่อง 2 และ 3 เช่น 2.1, 2.2 หรือ 2.2.1, 2.2.2 จะใช้ขนาดระยะ 8 จุด


กำหนดระยะในการย่อหน้า ย่อหน้าแรกอยู่ที่ 0.5 นิ้ว ย่อหน้าต่อไปย่อหน้าละ 0.25 นิ้ว (0.5, 0.75, 1.00, ….)

**2.3 ชื่อเรื่อง ชื่อผู้แต่ง และหัวข้อ**

การพิมพ์ชื่อเรื่อง ให้วางไว้ตำแหน่งกลางหน้ากระดาษ เริ่มจากชื่อเรื่องภาษาไทย ขึ้นบรรทัดใหม่เป็นชื่อเรื่องภาษาอังกฤษ (กรณีชื่อเรื่องเกิน 2 บรรทัดให้จัดในลักษณะสามเหลี่ยมกลับหัว) ชื่อผู้เขียน ชื่อหน่วยงานหรือสถาบันของผู้เขียน และที่อยู่ E-mail ให้พิมพ์ไว้ใต้ชื่อเรื่องและอยู่ชิดขวาหน้ากระดาษ

**2.4 การจัดทำรูปภาพ**

รูปภาพที่ใช้จะต้องมีความคมชัดเพียงพอเพื่อที่จะให้ผู้อ่านสามารถเห็นรายละเอียดในรูปภาพได้ชัดเจน แต่ไม่ควรมีขนาดไฟล์ที่ใหญ่จนเกินไป เพราะจะทำให้ไฟล์บทความต้นฉบับมีขนาดใหญ่ตามไปด้วย โดยรูปภาพจะต้องวางไว้ตำแหน่งกลางหน้ากระดาษ ตัวอักษรทั้งหมดในรูปภาพ จะต้องมีขนาด 16 จุด เพื่อให้ผู้อ่านสามารถอ่านได้สะดวก โดยรูปภาพทุกรูปจะต้องมีหมายเลขแสดงลำดับและคำบรรยายได้ภาพ หมายเลขและคำบรรยายรวมกันแล้วควรจะมีความยาวไม่เกิน 2 บรรทัด และควรจะเว้นบรรทัด 1 บรรทัด เหนือขอบของรูปภาพด้านบนและใต้คำอธิบายภาพ ตัวอย่างการจัดวางรูปดังแสดงในภาพที่ 1



**รูปที่ 1** ทฤษฎีสัมพัทธภาพของไอน์สไตน์

ที่มา: ………

คำบรรยายใต้ภาพ **ห้ามใช้คำว่า “แสดง”** เช่น ห้ามเขียนว่า “รูปที่ 1 แสดงความสัมพันธ์...” ที่ถูกต้องควรเป็น “รูปที่ 1 ความสัมพันธ์ระหว่าง...” (กรณีมีที่มาของรูปภาพให้ระบุที่มานั้นด้วย)

**2.5 การเขียนสมการ**

สมการที่ใช้ในบทความควรจะเป็นการสร้างจากโปรแกรม MathType หรือเป็นวัตถุของ Microsoft Equation มีขนาด 16 จุด และเป็นตัวอักษร “TH SarabunPSK” ขนาด 16 จุด สมการทุกสมการจะต้องมีหมายเลขกำกับอยู่ภายในวงเล็บ และเรียงลำดับที่ถูกต้อง ตำแหน่งของหมายเลขสมการ (ใช้ตัวอักษร TH SarabunPSK ธรรมดาขนาด 16 จุด) และจะต้องจัดตำแหน่งของสมการให้มีความสวยงาม ดังแสดงตัวอย่างในสมการที่ (1)

 (1)

โดยการอธิบายตัวแปรที่ระบุในสมการ ให้ใช้ตัวอักษร TH SarabunPSK ตัวอักษรเอียง ขนาด 16 จุด ตัวอย่างเช่น c หมายถึง …., d หมายถึง …., e หมายถึง …., และ f หมายถึง ….,

**2.6 การจัดทำตาราง**

ตัวอักษรในตาราง ให้ใช้ตัวอักษร TH SarabunPSK หนาขนาด 16 จุด สำหรับหัวข้อของตาราง และให้ใช้ตัวอักษร TH SarabunPSK ธรรมดาขนาด 16 จุด สำหรับเนื้อหา ควรตีเส้นกรอบตารางด้วยหมึกดำให้ชัดเจน ตัวอย่างตารางดังแสดงไว้แล้วในตารางที่ 1 (ทั้งนี้ผู้เขียนบทความอาจจะใช้ขนาดอักษรที่เล็กกว่า 16 จุดได้ โดยขึ้นอยู่กับเนื้อหาและความสวยงามของการจัดตาราง)

ตารางทุกตารางจะต้องมีหมายเลขและคำบรรยายกำกับเหนือตาราง หมายเลขกำกับและคำบรรยายนี้รวมกันแล้ว ควรมีความยาวไม่เกิน 2 บรรทัด ในคำบรรยายเหนือตาราง**ห้ามใช้คำว่า “แสดง” เช่นเดียวกับกรณีรูปภาพ** (กรณีมีที่มาของตารางให้ระบุที่มานั้นในลักษณะเดียวกับที่มาของรูปภาพ)

**3. สรุปและอภิปรายผล**

การเขียนสรุปและอภิปรายผลในบทความนั้น เทียบกับรายงานฉบับสมบูรณ์ คือ บทที่ 5 เป็นการสรุปสาระสำคัญที่ได้จากการศึกษา ใช้แบบอักษร TH SarabunPSK 16 และมีการจัดรูปแบบการพิมพ์ให้ชิดขอบทั้ง 2 ด้าน (Thai Distributed) รวมถึงไม่ต้องมีการเว้นบรรทัดระหว่างย่อหน้า (ไม่ต้องเคาะบรรทัดเมื่อขึ้นย่อหน้าใหม่)

**4. ข้อเสนอแนะ**

เสนอการนำไปใช้ประโยชน์และข้อเสนอแนะต่างๆ ทั้งข้อเสนอแนะในการนำผลการวิจัยไปใช้ และข้อเสนอแนะในการวิจัยครั้งต่อไป ใช้แบบอักษร TH SarabunPSK 16 และมีการจัดรูปแบบการพิมพ์ให้ชิดขอบทั้ง 2 ด้าน (Thai Distributed) รวมถึงไม่ต้องมีการเว้นบรรทัดระหว่างย่อหน้า (ไม่ต้องเคาะบรรทัดเมื่อขึ้นย่อหน้าใหม่)

**5. กิตติกรรมประกาศ**

หากต้องการเขียนกิตติกรรมประกาศเพื่อขอบคุณบุคคลหรือหน่วยงานที่เกี่ยวข้องสามารถเขียนได้ โดยให้อยู่หลังเนื้อหาหลักของบทความและก่อนเอกสารอ้างอิง ใช้แบบอักษร TH SarabunPSK 16 และมีการจัดรูปแบบการพิมพ์ให้ชิดขอบทั้ง 2 ด้าน (Thai Distributed) รวมถึงไม่ต้องมีการเว้นบรรทัดระหว่างย่อหน้า (ไม่ต้องเคาะบรรทัดเมื่อขึ้นย่อหน้าใหม่)

**6. เอกสารอ้างอิง**

การอ้างอิงในบทความกรณีที่ผู้เขียนต้องการระบุแหล่งที่มาของข้อมูลในเนื้อเรื่องให้ใช้วิธีการอ้างอิงในส่วนเนื้อเรื่องแบบนาม-ปี (author-date in-text citation) โดยระบุ ชื่อผู้แต่ง และปีพิมพ์ของเอกสาร ไว้ข้างหน้าหรือข้างหลังข้อความที่ต้องการอ้าง เพื่อบอกแหล่งที่มาของข้อความนั้น และอาจระบุเลขหน้าด้วยก็ได้ เช่น มานะ รักยิ่ง (2555, น. 45) กล่าวว่า ...... หรือ ...... (มานะ รักยิ่ง, 2555, น. 45) ในกรณีที่มีผู้แต่งตั้งแต่ 3 คนขึ้นไปให้ใช้ “และคณะ” เช่น มานะ รักยิ่ง และคณะ (2555, น. 51) หรือ ...... (มานะ รักยิ่ง และคณะ, 2555, น. 51) ถ้าเป็นภาษาอังกฤษหรือภาษาใดๆ ที่เขียนด้วยตัวอักษรภาษาอังกฤษให้ใช้ et al. ต่อท้ายผู้แต่งคนแรก เช่น Schaad et al. (1992, p. 405) หรือ ...... (Schaad et al., 1992, p. 405) และให้ใส่ชื่อทุกคนในเอกสารอ้างอิงท้ายบทความ **ทั้งนี้ในการอ้างอิงในบทความนั้นผู้เขียนควรใช้วิธีการอ้างอิงแบบนาม-ปีเท่านั้น ไม่ควรใช้การอ้างอิงแบบเชิงอรรถ** เพื่อให้บทความมีความเป็นมาตรฐานเดียวกัน และเพื่อให้เอกสารประกอบการประชุมมีความเป็นระเบียบเรียบร้อย

**การอ้างอิงท้ายบทความ เป็นการรวบรวมรายการเอกสารทั้งหมดที่ผู้เขียนบทความได้ใช้อ้างอิงในการเขียนบทความ และจัดเรียงรายการตามลำดับอักษรชื่อผู้แต่ง** ภายใต้หัวข้อ เอกสารอ้างอิง สำหรับบทความภาษาไทยหรือ Reference สำหรับบทความภาษาอังกฤษ โดยให้เรียงลำดับเอกสารอ้างอิงที่เป็นภาษาไทยขึ้นก่อนและตามด้วยภาษาอังกฤษหรือภาษาอื่นๆ และไม่ต้องใส่หมายเลขนำหน้า (ยกเว้นการอ้างอิงจาก หนังสือหรือตำราที่มีบรรณาธิการ หรือวารสาร/ข่าวสาร/นิตยสาร) **ทั้งนี้ให้แสดงรายการเฉพาะเอกสารที่นำมาอ้างอิงในเนื้อเรื่องเท่านั้น ไม่ควรอ้างอิงเอกสารใดๆ ที่ยังไม่ได้รับการตีพิมพ์ มีการเรียงลำดับรายการตามตัวอักษร** **(ตามหลักการเรียงในพจนานุกรม หรือ Dictionary แล้วแต่กรณี)** **และไม่ต้องแยกประเภทของเอกสารที่ใช้ในการอ้างอิง** หากรายละเอียดของเอกสารอ้างอิงมีความยาวมากกว่าหนึ่งบรรทัดให้พิมพ์ต่อบรรทัดถัดไป โดยบรรทัดถัดไปให้ย่อหน้าเว้นระยะจากขอบซ้ายของหน้ากระดาษ 0.5 นิ้ว และใช้รูปแบบการเขียนเอกสารอ้างอิงแบบ APA (American Psychological Association) ทั้งนี้ตัวอย่างการเขียนเอกสารอ้างอิงมีดังนี้

**6.1 หนังสือหรือตำรา**

**รูปแบบ:** ชื่อผู้แต่ง. (ปีที่พิมพ์). **ชื่อหนังสือ.** (พิมพ์ครั้งที่). เมืองที่พิมพ์: สำนักพิมพ์หรือโรงพิมพ์. (ตัวอย่างเช่น)

นันทวัฒน์ บรมานันท์. (2545). *การปกครองส่วนท้องถิ่นตามรัฐธรรมนูญแห่งราชอาณาจักรไทย พ.ศ. 2540.* (พิมพ์ครั้งที่ 2). กรุงเทพฯ: วิญญูชน.

Tzeng, O. C. S. (1993). *Measurement of love and intimate relations: Theories, scales and applications for love development, maintenance, and dissolution.* London: Praeger.

**6.2 หนังสือหรือตำราที่มีบรรณาธิการ**

**รูปแบบ**: ชื่อผู้แต่ง. (ปีที่พิมพ์). ชื่อบทความ. ใน ชื่อบรรณาธิการ, *ชื่อหนังสือ.* (เลขหน้าบทความ). เมืองที่พิมพ์: สำนักพิมพ์หรือโรงพิมพ์. (ตัวอย่างเช่น)

Hartley, J. T., Harker, J. O., & Walsh, D. A. (1980). Contemporary issues and new directions in adult development of learning and memory. In Poon, L. W. (Ed.), *Aging in the 1980s: Psychology issues* (239-252). Washington, DC: American Psychology Association.

**6.3 บทความในวารสาร/ข่าวสาร/นิตยสาร**

**รูปแบบ**: ชื่อผู้แต่ง. (ปีที่พิมพ์). ชื่อบทความ. *ชื่อวารสาร*, ปีที่พิมพ์ (ฉบับที่), เลขหน้าบทความ. (ตัวอย่างเช่น)

ประหยัด หงษ์ทองคำ. (2544). อำนาจหน้าที่ของรัฐสภาตามบทบัญญัติรัฐธรรมนูญ พ.ศ. 2540. *รัฐสภาสาร,*49 (4), 1-16.

**6.4 วิทยานิพนธ์และดุษฎีนิพนธ์**

**รูปแบบ:** ชื่อผู้เขียนวิทยานิพนธ์. (ปีที่วิจัยสำเร็จ). *ชื่อวิทยานิพนธ์.* วิทยานิพนธ์ปริญญา(ระดับ) ชื่อสาขาวิชา สังกัดของสาขาวิชา มหาวิทยาลัย. (ตัวอย่างเช่น)

เข็มทอง ศิริแสงเลิศ. (2540). *การวิเคราะห์ระบบประกันคุณภาพการศึกษาของโรงเรียนอาชีวศึกษาเอกชนกรุงเทพมหานคร.*ดุษฎีนิพนธ์ปริญญาครุศาสตรดุษฎีบัณฑิต สาขาวิชาการบริหารการศึกษา บัณฑิตวิทยาลัย จุฬาลงกรณ์มหาวิทยาลัย.

**6.5 รายงานการวิจัย**

**รูปแบบ:**

ชื่อผู้แต่ง. (ปีที่พิมพ์).*รายงานการวิจัยเรื่อง .*เมืองที่พิมพ์: สำนักพิมพ์หรือโรงพิมพ์. (ตัวอย่างเช่น)

ชวนพิศ สุทัศนเสนีย์. (2534). *รายงานการวิจัยเรื่อง การใช้และไม่ใช้บริการกฤตภาคของนักศึกษามหาวิทยาลัยรามคำแหง.*กรุงเทพฯ: มหาวิทยาลัยรามคำแหง.

**6.6 เอกสารอิเล็กทรอนิกส์**

รูปแบบ: ชื่อผู้แต่ง. (ปีที่เผยแพร่). *ชื่อเรื่อง.* ค้นเมื่อ [วัน เดือน ปี] จาก แหล่งสารสนเทศ.[หรือ URL] (ตัวอย่างเช่น)

ภาควิชาบรรณารักษศาสตร์ คณะมนุษยศาสตร์ มหาวิทยาลัยเชียงใหม่ (2552). *การลงรายการบรรณานุกรมตามกฎ APA Style.* สืบค้นเมื่อ 1 มิถุนายน 2552 จาก http://www.human.cmu.ac.th/~lib/documents/Bliography.pdf